**OBRAZLOŽENJE GODIŠNJEG**

**IZVJEŠTAJA**

**O IZVRŠENJU PRORAČUNA ZA 2021.**

**I IZVJEŠTAJ O ZADUŽIVANJU**

Općina Ernestinovo nije imala zaduživanja u 2021. godini.

**II IZVJEŠĆE O KORIŠTENJU PRORAČUNSKE ZALIHE**

U razdoblju 1.1.-31.12.2021. Općina Ernestinovo nije koristila proračunske zalihe

**III IZVJEŠĆE O DANIM JAMSTVIMA**

U razdoblju 1.1.-31.12.2021. Općina Ernestinovo nije davala jamstva.

**IV OBRAZLOŽENJE OSTVARENIH PRIHODA I PRIMITAKA, RASHODA I IZDATAKA**

**PRIHODI I PRIMICI**

Ukupni prihodi Općine u izvještajnom razdoblju ostvareni su 16.626.148,00 kuna što je 107,55% od ukupno planiranog u 2021. godini i 132.7% od ostvarenog u prethodnoj godini.

U ovim prihodima nalaze se i prihodi koje je ostvarilo proračunski korisnik Dječji vrtić „Ogledalce“ u iznosu od 629.369,00 kuna prikupljenih od roditelja i ustanova za financiranje predškolskog odgoja.

 Prihodi od poreza na dohodak ostvareni su u iznosu od 1.947.854,00 kune što je 43,7% u odnosu na izvršenje 2020. godine . Smanjenje ovih prihoda nastao je zbog različitog knjiženja prihoda fiskalnog izravnanja

Prihod od imovine odnose se na prihod od iznajmljivanja stanova u vlasništvu Općine, naknade za koncesije, zakup poljoprivrednog zemljišta u vlasništvu RH, prihode od naknade za nezakonito izgrađene građevine. Ostvareni su u iznosu od 756.041,00 kune što je 76% u odnosu na isto razdoblje prethodne godine. U 2021. godini Općina je poduzela sve mjere naplate potraživanja za zakup poljoprivrednog zemljišta.

Prihodi po posebnim propisima su prihodi vodoprivrede prema Zakonu o financiranju vodnog gospodarstva (8%) vodnog doprinosa naplaćenog na našem području), prihod od grobne naknade, komunalnog doprinosa, komunalne naknade, upravne i administrativne pristojbe.

Komunalni doprinos je namjenski prihod za financiranje građenja i održavanja objekata i uređaja komunalne infrastrukture, a plaća ga vlasnik građevne čestice na kojoj se gradi građevina.

Komunalna naknada je također namjenski prihod, uplaćuje se tromjesečno, a namjena je odvodnja atmosferskih voda, održavanje čistoće javnih površina, održavanje nerazvrstanih cesta, groblja, javne rasvjete.

U razdoblju 01.01.-31.12.2021. godine prihod od komunalne naknade i komunalnog doprinosa iznosi 811.134,71 kuna.

Prihodi od prodaje proizvoda, roba i usluga odnosi se na prihode od obavljanja pokopa i poslova obavljanja naplate vodne naknade, Ovaj prihod u razdoblju 1.1-31.12.2021. godine iznosi 43.681,00 kune. A prihod od prodaje proizvoda u iznosu od 15.000,00 odnosi se na prodaju kamenih kocki koje je Općina dobila od izvođača radova temeljem ugovora.

Prihodi od prodaje nefinancijske imovine ostvareni su iznosu od 38.477,00 kune, a odnosi se na prodaju poljoprivrednog zemljišta u vlasništvu RH .

**PREGLED POTRAŽIVANJA OPĆINE NA DAN 31.12.2021.**

|  |  |  |
| --- | --- | --- |
| Redni broj | Opis potraživanja | Stanje 31.12.2021. |
| 1 | Potraživanja za predujmove | 23.772,50 |
| 2. | Potraživanja za naknade koje se refundiraju | 226,75 |
| 3. | Potraživanja za koncesiju poljoprivrednog zemljišta | 82.852,68 |
| 4. | Zakup poljoprivrednog zemljišta | 00,00 |
| 5. | Potraživanja za komunalnu naknadu | 236.990,75 |
| 6. | Potraživanja za vodnu naknadu | 117.457,44 |
| 7. | Potraživanja za grobnu naknadu | 110.307,06 |
| 8. | Potraživanja za pružene usluge | 11.163,31 |
| 9. | Potraživanja za zatezne kamate | 34.997,37 |
| 10. | Potraživanja za komunalni doprinos | 20.485,78 |
| 11. | Potraživanja za poreze | 92.576,53 |
| 12. | Potraživanja za stanarine | 9.336,25 |
| 13. | Potraživana za dugogodišnji zakup poljoprivrednog zemljišta u vlasništvu RH | 229.358,36 |
| 14. | Potraživanja za ostale prihode | 408,00 |
| 15. | Potraživanja za prodaju poljoprivrednog zemljišta | 491.088,45 |
| 16. | Potraživanja za zajmove | 180.000,00 |
| 17. | Potraživanja za ostale prihode- legalizacija | 17.105,52 |
| 18. | Potraživanja za troškove ovrhe | 5.492,96 |
| 19. | Potraživanja za kamate na dane zajmove | 10.775,31 |
|  | **UKUPNO POTRAŽIVANJA OPĆINE** | **1.674.395,02** |

Najveći iznos potraživanja odnosi se na potraživanja od kupaca za prodano poljoprivredno zemljište u vlasništvu RH jer je ukupan iznos prodaje računovodstveno evidentiran kao potraživanje, a sukladno sklopljenim ugovorima obročno će se otplaćivati u narednim godinama.

Potraživanja proračunskog korisnika Dječjeg vrtića „Ogledalce“ iznose **6.741,00** kuna a

odnose se na sufinanciranje roditelja i ustanova za rad vrtića.

**RASHODI I IZDACI**

Rashodi i izdaci ostvareni su u iznosu od 14.557.332,05 kune što je 99,2% u odnosu na prethodnu godinu. U rashodima se nalazi i rashodi dječjeg vrtića „Ogledalce“ koji su sufinancirani od strane roditelja u iznosu od 643.452,71 kune i pomoći izvanproračunskih korisnika u iznosu od 28.861,19.

Rashodi za zaposlene ostvareni su u iznosu od 3.007.871,00 kune što je 144.6% u odnosu na prošlu godinu i 97,10% u odnosu na plan. Tijekom 2021. godine Općina ima zaposlenih putem javnih radova te programa ZAŽELI.

Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa i ostali nespomenuti rashodi poslovanja a ostvareni su iznosu od 3.250.603,00 kune, što je 127% u odnosu na isto razdoblje prethodne godine i 84,31% u odnosu na plan.

Financijske rashode čine bankarske usluge, usluge platnog prometa, zatezne kamate i ostali financijski rashodi u svoti od 54.378,00 kune.

Pomoći unutar opće države ostvarile su se u iznosu od 113.899,30 kune i to kao pomoći za rad osnovnih škola na području Općine Ernestinovo, te troškova režija ambulante u Laslovu i dječjeg vrtiću u Ernestinovu, a temeljem ugovora sklopljenim sa Domom zdravlja Osijek.

Naknade građanima i kućanstvima ostvarene su u iznosu od 374.474,60 kune. Najveći dio tih sredstava odnosi se na troškove stanovanja socijalno ugroženog stanovništva , jednokratne novčane pomoći, naknade za novorođenčad te sufinanciranje prijevoza učenika i studenata.

Ostali rashodi ostvareni su u iznosu od 1.513.745,22 kune što je 92,60% u odnosu na isto razdoblje prethodne godine, i 91,64% u odnosu na plan.

147.000,00 kn se odnosi na tekuće donacije koje se isplaćuju sportskim društvima za redovan rad. 241.429,00 kn se odnosi na tekuće donacije udruzi umirovljenika, , vatrogasnoj zajednici. Iznos od 932.000,00 kn je isplaćen Vodovodu Osijek za sufinanciranje izgradnje vodovodne mreže. 15.000,00 kn je izdvojeno za DVD Laslovo za kupovinu vatrogasnog vozila za prijevoz osoba.

Rashodi za nabavu nefinancijske imovine ostvarile su se u iznosu od 6.242.360,08 kune što je 81,19% u odnosu na 2020. i 99,35% u odnosu na plan, a odnose se na izgradnju biciklističke infrastrukture, pješačkih staza, nabavu kompostera i žutih kanti za recikliranje, nabavu opreme za ventilaciju i hlađenje, nabavu uredske računalne opreme te uredskog namještaja, opreme za dječji vrtić.

**PREGLED OBVEZA OPĆINE NA DAN 31.12.2021.**

|  |  |  |
| --- | --- | --- |
| red.br. | opis nepodmirene obveze | Stanje 31.12.2021 |
| **1.** | **Obveze za zaposlene** | **218.179,55** |
| 1.1. | Obveze za zaposlene | 218.179,55 |
| **2.** | **Obveze za materijalne rashode** | **379.866,03** |
| 2.1. | Naknade troškova zaposlenima | 1.528,00 |
| 2.2. | Rashodi za materijal i energiju | 14.808,72 |
| 2.3. | Rashodi za usluge | 354.403,12 |
| 2.4 | Naknade za prijevoz | 3006,03 |
| 2.4. | Ostali nespomenuti rashodi poslovanja | 6.120,19 |
| **3.** | **Obveze za financijske rashode** | **0** |
| 3.1. | Obveze za bankarske usluge i usluge platnog prometa | 0 |
| 3.2. | Obveze za ostale nespomenute rashode | 0 |
| **4.** | **Obveze za naknade građanima i kućanstvima** | **0** |
| 4.1. | Obveze za ostale naknade građanima i kućanstvima  | 0 |
| **5.** | **Ostale tekuće obveze** | **36.826,87** |
| 5.1. | Obveze za vodnu naknadu | 663,81 |
| 5.2. | Obveze za predujmove | 2.163,06 |
| 5.4 | Obveze za jamčevine | 34.000,00 |
| **6**. | **Obveze za kredite i zajmove** | **45.322,25** |
|  | Obveze za zajmove od državnog proračuna za povrat poreza | 45.322,25 |
| **7.** | **Obveze za nabavu nefinancijske imovine** | **13.234,50** |
| 7.1. | Obveze za nabavu nefinancijske imovine | 13.234,50 |
| **8.** | **Stanje potencijalnih obveza po osnovi sudskih postupaka** | **0,00** |
|  | **UKUPNO OBVEZE OPĆINE** | **693.429,20** |

**PREGLED OVEZA DJEČJEG VRTIĆA OGLEDALCE NA DAN 31.12.2021.**

|  |  |  |
| --- | --- | --- |
| Red.br. | Opis nepodmirene obveze | Stanje 31.12.2021. |
| **1.** | **Obveze za zaposlene** | **80.772,79** |
| 1.1. | Obveze za zaposlene | 80.772,79 |
| **2.** | **Obveze za materijalne rashode** | **17.996,13** |
| 2.1. | Naknade troškova zaposlenima | 5.115,92 |
| 2.2. | Rashodi za materijal i energiju | 11.685,34 |
| 2.3. | Rashodi za usluge | 1.194,87 |
|  | **UKUPNO OBVEZE DJEČJEG VRTIĆA** | **98.768,92** |

Sve navedene obveze su na dan 31.12.2021. nedospjele.

**VIŠAK/MANJAK PRIHODA**

U razdoblju 01.01.-31.12. 2021. godine Općina Ernestinovo ostvarila je višak prihoda poslovanja u iznosu od 4.050.586,82 kune te manjak prihoda od nefinancijske imovine u iznosu od 1.987.673,63 kune. Nakon provedenog knjiženja i utvrđivanja rezultata ostvaren je višak prihoda u iznosu od 2.062.949,19 kn.

Dječji vrtić je u razdoblju od 01.01.-31.12.2021. godine ostvario višak prihoda poslovanja u iznosu od 60.664,87 kn.

Ukupan višak prihoda iznosi 2.123.614,06